فرانسانین 2018 فیفا دونیا کوپاسی فینال اویونوندا کروواسی 4-2 مغلوب ائده‌رک تاریخینده ایکینجی شامپیون‌لوغو الده ائتمه‌سی، اؤلکه ایچینده هیجانلا ایله قوتلاندی.
روسیانین ائو صاحب‌لیگی ائتدیغی 2018 فیفا دونیا کوپاسی فینالیندا فرانسا ایله کروواسی، موسکوادا لوژنیکی ایستادیوموندا قارشی‌لاشدی. فران‌سیزلار، چوخلو امنیت تدبیرلری آلتیندا باشدا باشکند پاریس اولماقلا لیون، بوردو، رن، نانت، مون پلیه، نیس، مارسیلیا کیمی اؤلکه بوتونلوغونده چوخسایلی شهر میدان‌لاریندا قورولان بؤیوک اکران‌لاردا اویونی ایزله‌دی.
20  ایل سونرا دونیا کوپاسینی موزئه سینه آپارماغین هیجانینی یاشایان فرانسیز فوتبال‌سئورلر، حاکمین 90-جی دقیقه‌ده سون دودویونو چالماسی اوست‌لرینده پالتارلارین‌نین فورملارییلا کوچه‌لره آخین ائتدی و "تشککورلر ماویلر."، "دونیا شامپیونو." شعارلاری آتا‌راق بؤیوک سئوینج یاشاییب.
فرانسانین سمبوللارین‌دان ایفل قولله‌سی‌نین قارشی‌سین‌داکی شامن دو مارس میدانیندا قورولان بؤیوک اکراندا اویونو سئیر ائدن 90 مین طرفدان، اؤلکه‌لری‌نین بایراق‌لاری و وسمبوللاری ایله هیهجان دولو آنلار یاشادی. طرفدارلار قارشیلاشمانین سونوندا فرانسانین بو غلبه سینی تبریک ائتمک اوچون موختلیف تظاهوراتلار ائدیب.
اویونون بیتمه‌سی ایله  پاریس ین مشهور شانزلیزه کوچه‌سینده توپ‌لاشان مین‌لرله طرفدارلار، فرانسانین غلبه سنی بایراق‌لاری آسا‌راق و رقص ائده‌رک تبریک ائدیب.
فرانسا میللی تیمی‌نین تکنیک دیرکتورو دیدیه دشان، اویونون آردین‌دان مطبوعاتا باسینا ائتدیغی آچیقلامادا، بو اوغورو الده ائتمگین آسان اولمادیغینی و تیم آدینا چوخ خوشبخت اولدوغونو بیل‌دیره‌رک، "فوتبالچیلار اوچون چوخ گؤزل و مکمّل بیر شامپیونلوق." دئدی.
بو آرادا بیر نئچه فران‌سیز سیاستچی اؤلکه‌نین تاریخینده ایکینجی شامپیون‌لوغو الده ائتدیک‌دن سونرا سوسیال مئدیا هسابلاریندان‌ مساژلار پایلاشدی.
فرانسا پرزیدنتی امانوئل ماکرون، فرانسا میللی تیمینه بو غلبه‌سین‌دن دولایی تشککور ائدیب.
باش ناظیر ادوارد فیلیپ ایسه پایلاشدیغی مساژدا، "فرانسا دونیا شامپیونو. نه گؤزل اویون. نه گؤزل دونیا کوپاسی. نه گؤزل تیم. اؤلکه‌نین غوروروسونوز، براوو". دئیه یازدی.
خاریجی ایشلر ناظیری ژان-ایو لو دریان، فرانسانین غلبه سینی تبریک ائتمک اوچون بیر چوخ همکاری‌نین اونو تلفونلا آرادیغینی بیلدیریب.
